90 के दशक में झण्डु च्यवनप्राश का एक विज्ञापन टीवी में आता था 'साठ साल के बूढ़े या साठ साल के जवान'। विज्ञापन की यह लाइन हमारे पीएम नरेंद्र मोदी पर सटीक बैठती हैं। स्फूर्ति इतनी है कि विपक्ष के युवा नेता की जवानी को भी शर्म आ जाये। कल का नहीं परसों और बरसों का काम भी अभी करने की ठान रखी है। पता नहीं चलता कब देश में हैं और कब विदेश में। भारत के लोगों के साथ-साथ विदेश में बसे भारतीयों का और विदेशियों का भी दिल जीतने का इरादा बना रखा है। कहीं सेल्फ़ी खिंचवाते हैं तो कहीं नगाड़ा बजाते हैं। कहीं अपनी बात रखते हैं तो कहीं भारत की बात सुनाते हैं।